ROMÂNIA

JUDEŢUL MUREȘ
CONSILIUL LOCAL AL

COMUNEI ALUNIȘ
HOTĂRÂREA nr. 10/13.03.2017
privind aprobarea devizului general, aprobarea cofinanțării proiectului și aprobarea indicatorilor tehnico-economici aferente investiției
Consiliul Local al Comunei Aluniș, judeţul Mureș, întrunit în şedinţă de îndată la data de 13.03.2017.,
         Luând în discuție expunerea de motive nr. 748/13.03.2017, întocmită de viceprimarul comunei, privind necesitatea aprobării devizului general, aprobarea cofinanțării proiectului și aprobarea indicatorilor tehnico-economici aferente investiției „Asfaltare străzi în comuna Aluniș, județul Mureș” ţinând cont de nota de fundamentare nr. 721/10.03.2017 întocmit de primarul comunei Aluniș, județul Mureș. 
          Având în vedere următoarele dispoziții legale:
Prevederile art. 35 și art. 44, alin. (1) din Legea 273/2006 privind finanțele publice locale, cu modificările și completările ulterioare,

Prevederile art. 15 alin. (1) litera d) la HG 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare,
Prevederile Anexei nr. 3 la HG 28/2008 privind aprobarea conținutului-cadru al documentației tehnico-economice aferente investițiilor publice, precum si a structurii si metodologiei de elaborare a devizului general pentru obiective de investiții si lucrări de intervenții,
Prevederile art. 8 din Ordinul MDRAP 1851/2013 privind aprobarea Normelor metodologice pentru punerea în aplicare a prevederilor Ordonanţei de urgenţă a Guvernului nr. 28/2013 pentru aprobarea Programului naţional de dezvoltare locală, cu modificările și completările ulterioare,

Prevederile art. 291 alin. (1) lit. b) din Legea 227/2015 privind Codul fiscal, cu modificările și completările ulterioare, 

În temeiul art. 36 alin. (2) lit. “b” coroborat cu  alin. (4), lit. “a”, alin. (6) lit „a”, pct. 10, 13, 14 şi 16, respectiv art. 45 şi art. 115, alin. (1), lit. “b” din Legea 215/200l privind administraţia publică locală, republicată;

H O T Ă R Ă Ş T E
          Art.1. Se aprobă devizul general din cadrul documentaţiei de avizare a lucrărilor de intervenţii elaborată de CONSULT CONSTRUCT SRL privind „Asfaltare străzi în comuna Aluniș, județul Mureș”, cuprinsă în Anexa nr. 1., care face parte integrantă din prezenta hotărâre.
Art. 2. Se aprobă cofinanțarea proiectului „Asfaltare străzi în comuna Aluniș, județul Mureș” din bugetul local al Comunei Aluniș cu suma de 347.220,71 lei, sumă care nu este eligibilă prin programul PNDL, conform tabelului cuprins în Anexa nr. 2., parte integrantă din prezenta Hotărâre.
Art. 3. Se aprobă indicatorii tehnico-economici aferente investiției „Asfaltare străzi în comuna Aluniș, județul Mureș”, cuprinse în Anexa nr. 3, parte integrantă din prezenta Hotărâre. 
         Art. 4. Cu aducerea la îndeplinire a prevederilor prezentei hotărâri se însărcinează primarul Comunei Aluniș.

Aluniș, la 13 martie 2017.
PREŞEDINTE DE ŞEDINŢĂ,

VERES VILMOS, consilier local
	Difuzare:

· 1 ex. la dosar cu hotărâri

· 1 ex. Biroul financiar contabil, impozite şi taxe

· 1 ex. Prefecturii jud. Mureș
· 1 ex. Primar

· 1 ex. în dosarul Cererii de Finanţare
	Contrasemnează:

Pt. Secretar,

ing. Kocsis Andras, inspector


Anexa nr. 1.

Nr. 721/10.03.2017
ROMÂNIA
JUDEŢUL mUREȘ
COMUNA ALUNIȘ
PRIMAR

FUNDAMENTAREA NECESITĂŢII ŞI OPORTUNITĂŢII

investiţiei
„Asfaltare străzi în comuna Aluniș, județul Mureș”

Necesitatea şi oportunitatea acestei investitii se justifică prin faptul că dezvoltarea economică şi socială durabilă a comunei este strâns legată de îmbunătăţirea calităţii vieţii, un factor determinant constituit de modernizarea şi administrarea continuă a infrastructurii fizice rurale de bază – din care are o importanţă deosebită infrastructura rutieră de nivel local, compusă din drumurile comunale, străzile comunale, drumurile de exploatare agricolă şi drumurile forestiere.

Consiliul Local prin art. 36, alin (2) Legea 215/2001 a administraţiei publice locale, republicată, exercită atribuţii atât în domeniul dezvoltării economico-sociale şi de mediu a comunei, în administrarea domeniului public şi privat al comunei, precum şi în gestionarea serviciilor furnizate către cetăţeni.

Deoarece starea actuală a rețelei de drumuri și străzi comunale din interiorul localităților arondate Comunei Aluniș este, în mare parte, precară, existând foarte multe drumuri pietruite ori care au stratul de asfalt degradat, consider că este necesară reabilitarea celor mai importante străzi, în limita fondurilor care pot accesate în acest scop.

Având în vedere cele de mai sus, credem că este necesar şi oportun modernizarea unor străzi din localitățile Aluniș, Lunca Mureșului și Fițcău cu o lungime totală de 6.060 m.
Documentaţia de avizarea a lucrărilor de intervenţii a fost elaborată de CONSULT CONSTRUCT SRL, şi a fost avizată de instituţiile şi organele abilitate.

